नेपाल प्रहरी अपराध महाशाखाका प्रहरी निरीक्षक प्रमेश विष्टका अनुसार किशोर किशोरीमा विद्युतीय अपराध वा साइबर क्राइमका घटना धेरै भइरहेका छन्। नयाँ कुरा जान्ने, सिक्ने चाहना, साथी धेरै बनाउने चाहनाका लागि पुलको काम गरिरहेको छ सामाजिक संजालले। विष्टका अनुसार १८ वर्षभन्दा मुनिका केटाकेटीले आफ्नै विवरणमा फेसबुक आइडी खोल्न पाउँदैनन् तर हाम्रो मुलुकमा यसमा रोकतोक नै देखिँदैन। केटाकेटीको व्यक्तिगत विवरण फेसबुकमा हुन्छन्। अपराधी त्यो विवरण हेरेर त्यस बच्चाको नजिक आउन थाल्छ। पहिले ऊ च्याटमार्फत आउँछ। विस्तारै आफ्नो विश्वासमा लिएपछि सानालाई स्कुलबाहिर वा घरबाहिर भेटेर खानेकुरा उपहारहरू दिने र किशोरीहरूलाई प्रेम जालमा फसाउने गर्दछन्।
